<classify> Chanzo cha picha, Getty ImagesUshindi wa Uingereza wa Euro 2022 ulisherehekea kwa mbwembwe kali baada ya timu hiyo ya wanawake kuishinda Ujerumani kwenye uwanja wa Wembley na kushinda kombe la kwanza kuu.Malkia ameongoza salamu za pongezi kwa washindi wa Euro 2022 wa Uingereza, na kutuma ujumbe wa pongezi ambapo aliwaita msukumo.The Lionesses ilishinda Ujerumani 2-1 katika uwanja wa Wembley kwa hisani ya mabao ya Ella Toone na Chloe Kelly waliotokea benchi.Ni michuano ya kwanza kuu ya Uingereza tangu Kombe la Dunia la wanaume la 1966.Pongezi zangu za dhati, na familia yangu, ziende kwenu nyote kwa kushinda Mashindano ya Uropa ya Wanawake, taarifa kutoka kwa malkia wa Uingereza ilisema.Bosi Sarina Wiegman alisema ilikuwa wakati wa sherehe baada ya ushindi wa kihistoria kwa Lionesses.Ella Toone aliwapatia bao la kuongoza kwa Lina Magull kulazimisha muda wa ziada, kabla ya Chloe Kelly aliyetokea benchi kufunga bao la ushindi dakika ya 110.Hii sio kweli. Hivi ndivyo ndoto inavyofanywa, aliiambia BBC Sport.Kelly, aliyeingia dakika ya 64, alisherehekea bao lake la kwanza la kimataifa kwa kuvua shati lake na kulizungusha juu ya kichwa chake.Baada ya filimbi ya mwisho, mchezaji wa Manchester City - ambaye alikosa kucheza kwa miezi 11 baada ya kupata jeraha mnamo Mei 2021 - aliombwa kufupisha hisia zake.Oh Mungu wangu, waangalie, inashangaza, Kelly aliongeza, kabla ya kuimba Sweet Caroline na kisha kukimbia na kipaza sauti.Chanzo cha picha, AFPBaadaye alirudi na kusema: Asante kwa kila mtu. Kusema kweli, inashangaza. Hivi ndivyo ndoto zinafanywa.Haiaminiki. Kuwa hapa na kufunga bao la ushindi wasichana hawa ni maalum, meneja huyu ni maalum. Hii ni ajabu. Nataka kusherehekea sasa.Lionesses watasherehekea ushindi wao wa kihistoria mbele ya mashabiki katika Trafalgar Square siku ya Jumatatu, tukio ambalo litaonyeshwa moja kwa moja kwenye BBC One kuanzia saa 12:40 BST.Wiegman sasa ameshinda Mashindano ya Uropa ya Wanawake mfululizo baada ya kuiongoza Uholanzi kutwaa taji hilo mwaka 2017.Sina siri yoyote, alisema Wiegman, ambaye timu yake ilishinda mechi zote sita kwenye Euro 2022, akifunga mabao 22 na kuruhusu mawili.Sifikirii kutambua kinachoendelea - nahitaji muda.Sasa tumeshinda Euro matarajio yataongezeka tena. Kwanza tutafanya sherehe.Wiegman pia anatumai ushindi wa England utawatia moyo wachezaji wa kizazi kipya.Wakati wa maandalizi ya michuano ya Euro tulileta baadhi ya wachezaji waliocheza mwaka 1971, aliongeza.Tunapaswa kuwakumbuka daima wale waliotutangulia kwa sababu walitutengenezea njia. Timu hii inatengeneza njia kwa kizazi kijacho.Wachezaji wa Uingereza baadaye walivamia mkutano wa waandishi wa habari wa Wiegman baada ya mechi katika Wembley, huku wakiimba wimbo wa soka wa Uingereza Three Lions.  <topic>: MICHEZO 